РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33

от заседание на Комисия „Професионална квалификация и информационни технологии”,
проведено на 13.12.2021 г.

Днес, 13.12.2021 г. /понеделник/ от 15:00 часа се проведе заседание на Kомисия „Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	    КАЛИНА ЧАПКЪНОВА

    БОЯН НОВАНСКИ
    ГЕРГАНА МУТАФОВА
    ДАНИЕЛА МАРЧЕВА
    СВЕТЛАНА БОШНАКОВА
    СЕВДАЛИН МАВРОВ-отсъства	
		
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС”, Мирослава Чирпъкова – началник отдел „ЕИСС“ в дирекция „ИТСС“, Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. ОТНОСНО: Писмо от директора на дирекция и ръководител на управляващия орган на Оперативна програма „Добро управление“ относно проверка на място на проект с наименование „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ по административен договор за предоставяне на безвъзмездна финансова помощ с рег № BG05SFOP001-3.001-0001-C10 от 26.08.2016 г. с бенефициент Висш съдебен съвет, финансиран от Оперативна програма „Добро управление“.

Комисия „Професионална квалификация и
информационни технологии”
Р Е Ш И :

1.1. Приема за сведение писмото от директора на дирекция и ръководител на управляващия орган на Оперативна програма „Добро управление“.

Комисия „Професионална квалификация и информационни технологии“ към Пленума на ВСС предлага да вземете следното решение:

 ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

Приема за сведение писмото от директора на дирекция и ръководител на управляващия орган на Оперативна програма „Добро управление“ относно проверка на място на проект с наименование „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ по административен договор за предоставяне на безвъзмездна финансова помощ с рег № BG05SFOP001-3.001-0001-C10 от 26.08.2016 г. с бенефициент Висш съдебен съвет, финансиран от Оперативна програма „Добро управление“.

Предложението да се внесе за разглеждане в следващото заседание на Пленума на ВСС.

2. ОТНОСНО: Писмо от административни ръководител на Районен съд – Бургас относно препратено писмо на Министерство на правосъдието във връзка с предприемане на действия по подготовка за осигуряване на необходимия достъп за изпълнение на дейностите по проект „Реализиране на Централизирана автоматизирана информационна система „Съдебен статус“ по Оперативна програма „Добро управление“.

Комисия „Професионална квалификация и
информационни технологии”
Р Е Ш И :

	2.1. Определя Иванка Тодорова – системен администратор в Районен съд – Поморие за участие в проект „Реализиране на Централизирана автоматизирана информационна система „Съдебен статус“ по Оперативна програма „Добро управление“.
	2.2. Изпраща решението по т. 2.1. на административните ръководители на Апелативен съд – Бургас, Районен съд – Бургас, Районен съд – Поморие и Министерство на правосъдието, за сведение и изпълнение.

3. ОТНОСНО: Писмо от административния ръководител на Районен съд – Елхово в отговор на решение на КПКИТ по протокол № 36/03.12.2020 г., т. 25 във връзка с писмо от изпълнителния директор на НАП относно необходимост от извършване на преглед на правата за достъп на служителите от ОСВ до електронни услуги с контролиран достъп.
Административният ръководител на Районен съд – Елхово ще изпрати информацията на НАП, съгласно решение на КПКИТ по протокол № 36/03.12.2020 г., т. 25, поради което

Комисия „Професионална квалификация и
информационни технологии”
Р Е Ш И :

3.1. Приема за сведение писмото от административния ръководител на Районен съд – Елхово в отговор на решение на КПКИТ по протокол № 36/03.12.2020 г., т. 25 във връзка с писмо от изпълнителния директор на НАП относно необходимост от извършване на преглед на правата за достъп на служителите от ОСВ до електронни услуги с контролиран достъп.

4. ОТНОСНО: Писмо от директора на Националния институт на правосъдието с информация за проведена кръгла маса „Предизвикателства пред органите на съдебната власт при въвеждането на Е-правосъдие“, 26 ноември 2021 г.

Комисия „Професионална квалификация и
информационни технологии”
Р Е Ш И :

4.1. Приема за сведение писмото от директора на Националния институт на правосъдието с информация за проведена кръгла маса „Предизвикателства пред органите на съдебната власт при въвеждането на Е-правосъдие“, 26 ноември 2021 г.

5. ОТНОСНО: Писмо от министъра на правосъдието във връзка с прилагането на чл. 9 от ЗСВ. 

Комисия „Професионална квалификация и
информационни технологии”
Р Е Ш И :

5.1. Изпраща писмото от министъра на правосъдието на председателите на Върховния касационен съд, Върховния административен съд и главния прокурор на Република България за предоставяне на информация относно използваните системи за разпределение на дела и преписки към момента и дали са съгласувани съобразно изискванията на чл. 360б от ЗСВ.
5.2. Изпраща писмото от министъра на правосъдието на Инспектората към Висшия съдебен съвет, по компетентност.

6. ОТНОСНО: Доклад от директора на дирекция „Международна дейност и протокол“ относно информация за определянето на национална точка за контакт по Механизма за върховенството на закона и предстоящите дейности в контекста на Механизма; и писмо от Министерство на правосъдието с молба за предоставяне на информация от страна на Република България за подготвянето на третия годишен Доклад за върховенството на закона в Европейския съюз за 2022 г. – в срок до 05.01.2022 г.

Комисия „Професионална квалификация и
информационни технологии”
Р Е Ш И :

6.1. Даниела Марчева – член на ВСС и Мирослава Чирпъкова – началник отдел „ЕИСС“ да подготвят информация за третия годишен Доклад за върховенството на закона в Европейския съюз за 2022 г. и да я предоставят на дирекция „Международна дейност и протокол“ в срок до 22.12.2021 г., след съгласуване с членовете на КПКИТ.

7. ОТНОСНО: Доклад от директора на дирекция „Международна дейност и протокол“ относно грама от Постоянното представителство на Република България към ЕС и Доклади от заседания на РГ „Съветници ПВР“ (Правосъдие) по предложението за Регламент на ЕП и на Съвета относно компютризирана система за комуникация при трансгранични граждански и наказателни производства (системата е-CODEX) и за изменение на Регламент (ЕС) 2018/1726, проведени на 1 декември 2021 г. и на 6 декември 2021 г.

Комисия „Професионална квалификация и
информационни технологии”
Р Е Ш И :

7.1. Приема за сведение доклада от директора на дирекция „Международна дейност и протокол“ относно грама от Постоянното представителство на Република България към ЕС и Доклади от заседания на РГ „Съветници ПВР“ (Правосъдие) по предложението за Регламент на ЕП и на Съвета относно компютризирана система за комуникация при трансгранични граждански и наказателни производства (системата е-CODEX) и за изменение на Регламент (ЕС) 2018/1726, проведени на 1 декември 2021 г. и на 6 декември 2021 г.

8. ОТНОСНО: Писмо от директора на Националния институт на правосъдието във връзка с представяне на информация относно проведени от Националния институт на правосъдието обучения за работа с Единната информационна система на съдилищата (ЕИСС) през 2021 г. и планиране на обученията през 2022 г.

Комисия „Професионална квалификация и
информационни технологии”
Р Е Ш И :

8.1. Възлага на началника на отдел „ЕИСС“ да подготви доклад за следващото заседание на комисията с проект на решение с посочени конкретни обучители и брой/интензитет на обучението.

9. ОТНОСНО: Писмо от административни ръководител на Районен съд – Балчик относно констатирани необезличени данни в Електронния публичен регистър на отводите.

Комисия „Професионална квалификация и
информационни технологии”
Р Е Ш И :

9.1. Възлага на директора на дирекция „ИТСС“  да организира процеса по обезличаване на данни в Електронния публичен регистър на отводите и да изпрати инструкции за работа на съдилищата.

10. ОТНОСНО: Провеждане на обществена поръчка с предмет „Доставка, инсталиране, конфигуриране и поддръжка на ИТ инфраструктура, в която ще работи Единния портал за електронно правосъдие (ЕПЕП).
Извлечение от заседание на Комисия „Бюджет и финанси“ към Пленума на ВСС по протокол № 49/08.12.2021 г., т. 42.

Комисия „Професионална квалификация и
информационни технологии”
Р Е Ш И :

10.1. Изразява положително становище по доклада от директорa на дирекция „ИТСС“ в АВСС.
10.2. Изпраща доклада от директора на дирекция „ИТСС“ с допълнителна обосновка на прогнозната стойност на отдел „Обществени поръчки“, дирекция „Правна“ към АВСС.

11. ОТНОСНО: Провеждане на обществена поръчка с предмет „Оптимизиране на Единния портал за електронно правосъдие за създаване на условия за повишаване достъпа на граждани и юридически лица по е-правосъдие.
Извлечение от заседание на Комисия „Бюджет и финанси“ към Пленума на ВСС по протокол № 49/08.12.2021 г., т. 43.

Комисия „Професионална квалификация и
информационни технологии”
Р Е Ш И :

11.1. Изразява положително становище по доклада от директорa на дирекция „ИТСС“ в АВСС.
11.2. Изпраща доклада от директора на дирекция „ИТСС“ с допълнителна обосновка на прогнозната стойност на отдел „Обществени поръчки“, дирекция „Правна“ към АВСС.

12. ОТНОСНО: Писмо от председателя на Върховния административен съд във връзка с Единната деловодна информационна система (ЕДИС).

Комисия „Професионална квалификация и
информационни технологии”
Р Е Ш И :

12.1. Изразява положително становище и намира за целесъобразно използването на Единната деловодна информационна система (ЕДИС).
12.2. Връща предложението на председателя на Върховния административен съд с оглед депозиране пред Пленума на ВСС, след съгласуване с министъра на правосъдието и председателя на Държавна агенция „Електронно управление“, съгласно чл. 360 б от ЗСВ.

Допълнителни точки:

13. ОТНОСНО: Писмо от административния ръководител на Апелативен съд – Бургас за предоставяне на електронни адреси за нуждите на съда.

Комисия „Професионална квалификация и
информационни технологии”
Р Е Ш И :

13.1. Възлага на дирекция „ИТСС“ да създаде необходимите електронни адреси на Апелативен съд – Бургас.

14. ОТНОСНО: Технически спецификации, Функционална спецификация и Проект на договор за обществена поръчка с предмет „Разработване на модул за заповедните производства към Единната информационна система на съдилищата /ЕИСС/, съгласно решение на КПКИТ по протокол № 31/01.12.2021 г., т. 1.

Комисия „Професионална квалификация и
информационни технологии”
Р Е Ш И :

14.1. Приема изготвените Технически спецификации, Функционална спецификация и Проект на договор, съгласно решение на КПКИТ по протокол № 31/01.12.2021 г., т. 1.	 
14.2.  Изпраща материалите по т. 14.1 на отдел „Обществени поръчки“ в дирекция „Правна“ за прилагане към доклад от директора на „ИТСС“ № ВСС-14528/09.12.2021 г.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА